CELEX: 32022D0689
Language: mt
Date: 2022-03-14 00:00:00
Title: Deċiżjoni tal-Kunsill (UE) 2022/689 tal-14 ta’ Marzu 2022 li taħtar membru u żewġ membri supplenti, proposti mir-Repubblika tal-Estonja, fil-Kumitat tar-Reġjuni

2.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 128/1
               
            
         DEĊIŻJONI TAL-KUNSILL (UE) 2022/689
         tal-14 ta’ Marzu 2022
         li taħtar membru u żewġ membri supplenti, proposti mir-Repubblika tal-Estonja, fil-Kumitat tar-Reġjuni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
         Wara li kkunsidra d-Deċiżjoni tal-Kunsill (UE) 2019/852 tal-21 ta’ Mejju 2019 li tiddetermina l-kompożizzjoni tal-Kumitat tar-Reġjuni (1),
         Wara li kkunsidra l-proposta tal-Gvern Estonjan,
         Billi:
         
                     (1)
                  
                  
                     Skont l-Artikolu 300(3) tat-Trattat, il-Kumitat tar-Reġjuni għandu jkun kompost minn rappreżentanti tal-korpi reġjonali u lokali, li jew ikollhom mandat elettorali ta’ awtorità reġjonali jew lokali jew ikunu politikament responsabbli quddiem assemblea eletta.
                  
               
                     (2)
                  
                  
                     Fl-10 ta’ Diċembru 2019, il-Kunsill adotta d-Deċiżjoni (UE) 2019/2157 (2), li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2020 sal-25 ta’ Jannar 2025. Fil-25 ta’ Settembru 2020, il-Kunsill adotta d-Deċiżjoni (UE) 2020/1384 (3) li taħtar membru supplenti, propost mir-Repubblika tal-Estonja, fil-Kumitat tar-Reġjuni. Fil-25 ta’ Jannar 2021, il-Kunsill adotta d-Deċiżjoni (UE) 2021/84 (4) li taħtar membru u membru supplenti, proposti mir-Repubblika tal-Estonja, fil-Kumitat tar-Reġjuni.
                  
               
                     (3)
                  
                  
                     Konsegwentement għal tmiem il-mandat nazzjonali li abbażi tiegħu ġie propost għall-ħatra s-Sur Andres JAADLA sar vakanti s-siġġu ta’ membru fil-Kumitat tar-Reġjuni.
                  
               
                     (4)
                  
                  
                     Konsegwentement għal tmiem il-mandat nazzjonali li abbażi tiegħu ġew proposti għall-ħatra s-Sa Piret RAMMUL u s-Sa Marika SAAR saru vakanti s-siġġijiet ta’ żewġ membri supplenti fil-Kumitat tar-Reġjuni.
                  
               
                     (5)
                  
                  
                     Il-Gvern Estonjan ippropona lis-Sur Andres JAADLA, rappreżentant ta’ korp lokali li għandu mandat elettorali ta’ awtorità lokali, Rakvere Linnavolikogu liige (Membru tal-Kunsill tal-Belt ta’ Rakvere) bħala membru fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025.
                  
               
                     (6)
                  
                  
                     Il-Gvern Estonjan ippropona r-rappreżentanti li ġejjin ta’ korpi lokali li għandhom mandat elettorali ta’ awtorità lokali bħala membri supplenti fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025: Is-Sa Piret RAMMUL, Kanepi Vallavolikogu liige (Membru tal-Kunsill Muniċipali Rurali ta’ Kanepi) u s-Sa Marika SAAR, Elva Vallavolikogu liige (Membru tal-Kunsill Muniċipali Rurali ta’ Elva),
                  
               ADOTTA DIN ID-DEĊIŻJONI:
         
            Artikolu 1
            Ir-rappreżentanti li ġejjin ta’ korpi lokali li għandhom mandat elettorali huma b’dan maħtura fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025:
            
                        (a)
                     
                     
                        bħala membru:
                        
                                    —
                                 
                                 
                                    Is-Sur Andres JAADLA, Rakvere Linnavolikogu liige (Membru tal-Kunsill tal-Belt ta’ Rakvere) (bidla fil-mandat),
                                 
                              
                  u
            
                        (b)
                     
                     
                        bħala membri supplenti:
                        
                                    —
                                 
                                 
                                    Is-Sa Piret RAMMUL, Kanepi Vallavolikogu liige (Membru tal-Kunsill Muniċipali Rurali ta’ Kanepi) (bidla fil-mandat),
                                 
                              
                                    —
                                 
                                 
                                    Is-Sa Marika SAAR, Elva Vallavolikogu liige (Membru tal-Kunsill Muniċipali Rurali ta’ Elva) (bidla fil-mandat).
                                 
                              
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-14 ta’ Marzu 2022.
            
               
                  Għall-Kunsill
               
               
                  Il-President
               
               É. BORNE
            
         
         
            (1)  ĠU L 139, 27.5.2019, p. 13.
         
            (2)  Id-Deċiżjoni tal-Kunsill (UE) 2019/2157 tal-10 ta’ Diċembru 2019 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2020 sal-25 ta’ Jannar 2025 (ĠU L 327, 17.12.2019, p. 78).
         
            (3)  Id-Deċiżjoni tal-Kunsill (UE) 2020/1384 tal-25 ta’ Settembru 2020 li taħtar membru supplenti, propost mir-Repubblika tal-Estonja, fil-Kumitat tar-Reġjuni (ĠU L 320, 2.10.2020, p. 8).
         
            (4)  Deċiżjoni tal-Kunsill (UE) 2021/84 tal-25 ta’ Jannar 2021 li taħtar membru u membru supplenti, proposti mir-Repubblika tal-Estonja, fil-Kumitat tar-Reġjuni (ĠU L 29, 28.1.2021, p. 25).